Ir-Regolament tal-Kummissjoni (KE) Nru 2579/98
tat-30 ta' Novembru 1998
li jistabbilixxi l-lista tal-prodotti tessili li għalihom ma hija meħtieġa l-ebda prova ta' l-oriġini dwar ir-rilaxx għaċ-ċirkolazzjoni ħielsa fil-Komunità
Il-KUMMISSJONI TAL- KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1541/98 tat-13 ta' Lulju 1998 dwar il-prova ta' l-oriġini ta' ċerti prodotti tessili li jidħlu fit-Taqsima XI tan-Nomenklatura Magħquda u rrilaxxjati għaċ-ċirkolazzjoni ħielsa fil-Komunità, u dwar l-aċċettazzjoni ta' din il-prova [1], u b'mod partikolari Artikolu 4 tiegħu,
Billi għal dawn il-prodotti tessili u ta' l-ilbies mhux bla ħsara għall-miżuri speċifiċi skond il-politika kummerċjali Komunitarja u li huma rrilaxxjati għaċ-ċirkolazzjoni ħielsa, ir-Regolament ta' hawn fuq jipprovdi kemm li tista' tiġi konċessa l-eżenzjoni mill-obbligu li tiġi ppreżentata prova ta' l-oriġini u kemm li d-dispożizzjonijiet li jistabbilixxu l-eżenzjoni mill-obbligu li jiġi ppreżentat ċertifikat ta' l-oriġini għandhom jindikaw jekk tridx tiġi ppreżentata jew le dikjarazzjoni dwar l-oriġini għal dawn il-prodotti;
Billi l-prodotti li bħalissa mhumiex bla ħsara għall-miżuri speċifiċi kummerċjali ġew identifikati wara analiżi bl-attenzjoni; billi jidher mixtieq li tiġi eżentata l-ħtieġa tal-prova ta' l-oriġini għal dawn il-prodotti meta jiġu ppreżentati għar-rilaxx għaċ-ċirkolazzjoni ħielsa fil-Komunità;
Billi l-miżuri adottati f'dan ir-Regolament huma skond l-opinjoni tal-Kumitat tal-Kodiċi Doganali,
ADOTTAT DAN IR-REGOLAMENT:
Artikolu 1
Ir-rilaxx għaċ-ċirkolazzjoni ħielsa tal-prodotti tessili elenkati fl-Anness ma' dan ir-Regolament ma għandhomx ikunu bla ħsara għall-preżentazzjoni ta' kull prova ta' l-oriġini.
Artikolu 2
Dan ir-Regolament għandu jidħol fis-seħħ fil-20 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-30 ta' Novembru 1998.